এতিয়া ঘৰৰ ভিতৰৰ গছ-গছনি ঘৰ সজোৱাৰ অন্যতম বস্তু হৈ পৰিছে। বেছিভাগ মানুহেই ঘৰৰ 'সজ্জা'ৰ বাবে গছ বাছি লয়, আন যিকোনো বস্তুতকৈ। আকৌ প্ৰাকৃতিক প্ৰদূষণৰ বাবে যদি গছ-গছনি ঘৰৰ ভিতৰত ৰোপণ কৰা হয় তেন্তে পৰ্যাপ্ত পৰিমাণৰ অক্সিজেনো উপলব্ধ হয়। অৱশ্যে এই গছজোপা বাছনি কৰোতে কিছু সাৱধানতা অৱলম্বন কৰিব লাগে ! বিশেষকৈ "কাঁইট"।
বহুতে নিজৰ ভিতৰৰ সজ্জাৰ বাবে কেকটাছ গছ ৰাখে, এনে গছবোৰ বহুদিন জীয়াই থাকিব পাৰে; কিন্তু বাস্তুৰ মতে কাঁইটীয়া কেকটাছ গছ ঘৰৰ বাবে 'অশুভ'; গতিকে এনে গছপুলি ৰোপণৰ আগত চিন্তা কৰাটো আৱশ্যক। কাৰণ কাঁইটীয়া গছবোৰে ঘৰত অস্থিৰতা বৃদ্ধি কৰিব পাৰে ! গতিকে ঘৰৰ ভিতৰৰ আন কোনো গছ ৰোপণ কৰক।
>> মঙলবাৰে এই কামবোৰ কৰাটো অশুভ! ৰুষ্ট হয় বজৰংগবলী !
পৰিৱেশ বিজ্ঞানীসকলে কৈছে যে এনে গছবোৰ ৰ'দঘাই ঠাইত অৰ্থাৎ ছাদ বা বেলকনিত ৰাখিব পাৰি; কিন্তু বেছিভাগ ক্ষেত্ৰতে দেখা যায় যে বহুতে এই গছজোপা ড্ৰেছিং টেবুলৰ সন্মুখত বা ড্ৰয়িং ৰুমত ভালকৈ সজাই থোৱা টাব এটাত থৈ দিয়ে ! কিন্তু বহুতে ইতিমধ্যে ঘৰৰ বাবে কেকটাছৰ কলম বেছি দামত কিনিছে, গতিকে বাহিৰলৈ দলিয়াই দিয়াৰ পৰিৱৰ্তে 'বেলকনি' বা 'ছাদ'ত ধুনীয়াকৈ ৰাখিব পাৰে। কিন্তু এই সকলোবোৰ পৰিৱেশ বিজ্ঞানীৰ পৰামৰ্শ অনুসৰি কৰিব লাগে।
